b'\n_START_ARTICLE_\nGamzigrad\n_START_SECTION_\nZgodovina\n_START_PARAGRAPH_\nV bli\xc5\xbeini mesta ob cesti E-761, ki povezuje Zaje\xc4\x8dar s Para\xc4\x87inom le\xc5\xbei Gamzigrad Romuliana (Felix Romuliana), eno najbolj zanimivih anti\xc4\x8dnih naselij odkritih v Srbiji iz \xc4\x8dasov Rimskega imperija. Ostanki tega utrjenega castruma, ki je bil s povr\xc5\xa1ino 60.000 m\xc2\xb2 ve\xc4\x8dji in pomembnej\xc5\xa1i od Dioklecijanove pala\xc4\x8de v Splitu pri\xc4\x8dajo, da gre za zelo va\xc5\xbeno naselje in skoraj gotovo za rezidenco cesarja Galerija. Dosedanja arheolo\xc5\xa1ka izkopavanja so odkrila obzidje pribli\xc5\xbeno kvadratnega tlorisa z valjastimi obrambnimi stolpi (na o\xc5\xbejih stranicah obzidja so po trije, na \xc5\xa1ir\xc5\xa1ih stranicah pa po \xc5\xa1tirje obrambni stolpi), ve\xc4\x8d razli\xc4\x8dnih zgradb, termalna kopali\xc5\xa1\xc4\x8da in ve\xc4\x8dje \xc5\xa1tevilo lepih mozaikov.'